OzLabs/hebrew-wiki-articles huggingface dataset:
בנו רוסו

בנו איסָאק רוּסוֹ (בסרבו-קרואטית: Beno Isak Ruso, במקדונית: Бeно Исак Русо; 20 בינואר 1920, ביטולה, ממלכת הסרבים, הקרואטים והסלובנים – 18 ביוני 2006, סקופיה, מקדוניה) היה פרטיזן יוגוסלבי ממוצא יהודי, חבר במפלגה הקומוניסטית של יוגוסלביה וגנרל-מאיור בצבא העממי היוגוסלבי.

==קורות חייו==

בנו רוסו נולד בשנת 1920 במשפחה יהודית בעיר ביטולה שבממלכת הסרבים, הקרואטים והסלובנים (כיום במקדוניה). סב המשפחה נמלט משטחי האימפריה הרוסית ככל הנראה לאחר פרעות הסופות בנגב והגיע דרך חצי האי קרים לשטחים העות'מאניים בבלקן. אביו של בנו רוסו, יצחק נולד במונסטיר ב-1887. הם זכו לכינוי לוֹס רוּסוֹס (מלאדינו: הרוסים) וכך התקבע שם משפחתם.

בנו רוסו התחנך בעירו, הצטרף לקן תנועת הנוער השומר הצעיר ובהמשך התגייס לצבא ממלכת יוגוסלביה . באפריל 1941, במהלך מלחמת העולם השנייה, תקפה גרמניה הנאצית את יוגוסלביה והכניעה את צבאה תוך ימים אחדים. רוסו נפל בשבי הגרמנים, אך הצליח להימלט ממחנה המעצר שבו הוחזק. הוא הצטרף למפלגה הקומוניסטית של יוגוסלביה.

לאחר סיפוח מקדוניה לממלכת בולגריה החל רוסו לאגור כלי נשק ותחמושת בביתו לקראת התקוממות חמושה נגד השלטון הבולגרי. הוא ארגן קבוצת לוחמים חמושים יהודים ולא-יהודים, והם מצאו מסתור בבתי בני הקהילה היהודית בביטולה. ב-1942 הצטרפו רוסו ואנשיו לכוחות הפרטיזנים של טיטו. הוא שירת במספר יחידות פרטיזנים. בהמשך מונה לקומיסר של גדוד והתקדם עד לתפקיד קומיסר של קורפוס פרטיזנים. לאחר המלחמה שירת בשורת תפקידים, וב-1960 הועלה לדרגת גנרל-מאיור. ב-1970 פרש משירותו הצבאי. כשנפטר מנהיג יוגוסלביה יוסיף ברוז טיטו ב-1980, היה רוסו אחד מנושאי ארונו במהלך הלווייתו.

==משפחתו==
רוסו היה נשוי לרוזה קָמחי, אחייניתו של רפאל קמחי. רוזה קמחי כיהנה כשרת המסחר והתעשייה של מקדוניה תחת הרפובליקה הפדרלית הסוציאליסטית של יוגוסלביה. אחיו הבכור של בנו רוסו, דוד דָריוֹ רוסו (1913–1985) שירת כטייס בצבא ממלכת יוגוסלביה ונפל בשבי הגרמנים. ב-1951 עלה לישראל והשתקע בכפר סירקין. אימו וידה ואחיו הצעיר אלברט בֶּרְטוֹ רוסו (1924, ביטולה – 2021, רייקה, קרואטיה) הוגלו למחנה לעבודות כפייה בבולגריה. בעת שהייתו במחנה העבודה הבריח ברטו נשק לכוחות הפרטיזנים. לאחר המלחמה שירת כקצין בצבא יוגוסלביה, השתחרר בדרגת קולונל ובהמשך השתקע בקרואטיה.

==קישורים חיצוניים==

* [http://www.centropa.org/biography/beno-ruso בנו רוסו - אוטוביוגרפיה], באתר centropa.org 
* [https://web.archive.org/web/20180114073705/http://www.centropa.org/centropa-cinema/beno-and-roza-kamhi-years-make-their-own סיפורם של בנו רוסו ורוזה קמחי], באתר centropa.org 
* [https://collections.ushmm.org/search/catalog/irn512720 ריאיון עם בנו רוסו], באתר collections.ushmm 

==הערות שוליים==

קטגוריה:פרטיזנים יהודים מיוגוסלביה
קטגוריה:פרטיזנים יהודים ממקדוניה
קטגוריה:גנרלים יהודים בצבא יוגוסלביה
קטגוריה:יהודים מקדונים
קטגוריה:ביטולה: אישים
קטגוריה:יהודים בשואה: מקדוניה
קטגוריה:ניצולי השואה: מקדוניה
קטגוריה:ילידי 1920
קטגוריה:יוגוסלבים שנפטרו ב-2006
פולקסווגן אפ!

תא הנוסעים ו[[לוח מחוונים (לפני מתיחת פנים)]]
פולקסווגן אפ! (באנגלית: !Volkswagen Up) היא מכונית עירונית מקטגוריית הגודל מיני (קטגוריה A באירופה) אשר יוצרה על ידי פולקסווגן בין השנים 2011-2023 במפעל של פולקסווגן בברטיסלבה שבסלובקיה, ובברזיל. אפ! נחשפה לראשונה בספטמבר 2011 בתערוכת הרכב הבינלאומית של פרנקפורט שבגרמניה (IAA) והייצור שלה החל בדצמבר של אותה שנה. בסתיו 2013 הושקה גרסה חשמלית של המכונית הזאת, שנקראה E-up.

על אותה פלטפורמת NSF של קבוצת פולקסווגן, ותוך שימוש במכלולים כמעט זהים, יוצרו גם שתי מכוניות תאומות ל-אפ!: סיאט Mii שיוצרה בין השנים 2011-2021 וסקודה סיטיגו שיוצרה בין השנים 2011-2020. 

המכונית עוצבה על ידי קלאוס בישוף, אוליבר סטפאני ומרקו אנטוניו פאבונה ויוצרה בשתי תצורות מרכב: האצ'בק 3 דלתות והאצ'בק 5 דלתות.

אפ! הונעה באמצעות שתי תצורות של מנוע בנזין תלת צילינדרי בנפח 1.0 ליטר: אטמוספירי שמספק 60 או 75 כ"ס, ומוגדש טורבו שמספק 90 כ"ס. בנוסף הוצעה גרסת מנוע שמוזן בגז טבעי CNG, והיא נקראה eco-Up. בינואר 2018 הושקה Up GTI הספורטיבית עם גרסה מוגדשת טורבו של אותו מנוע שלושה צילינדרי בנפח 1.0 ליטר והיא מספקת 115 כ"ס.

למכונית הנעה קדמית עם מנוע רוחבי שמחובר לתיבת הילוכים ידנית עם 6 יחסי העברה או לתיבת הילוכים רובוטית עם 5 יחסי העברה.

Up הייתה בשעתה המכונית הראשונה מסוגה שהציעה מערכת בלימה אוטונומית שנקראת City Emergency Braking ופעילה במהירות נמוכה מ-30 קמ"ש.

==קישורים חיצוניים==

אפ!
קטגוריה:מכוניות מיני
קטגוריה:כלי רכב המיוצרים בברזיל
קטגוריה:כלי רכב המיוצרים בהודו
יחסי אוזבקיסטן–קזחסטן

יחסי אוזבקיסטן–קזחסטן הם היחסים הדו-צדדיים בין רפובליקת אוזבקיסטן לבין רפובליקת קזחסטן.

נשיא אוזבקיסטן לשעבר, אסלאם קרימוב, ביקר בקזחסטן מספר פעמים.

==היסטוריה==
גם אוזבקיסטן וגם קזחסטן היו חלק מברית המועצות עד פירוק ברית המועצות ב-1991. רק בתחילת המאה ה-21, נקבע 96% מקו הגבול הבינלאומי המשותף בין שתי המדינות. רק בשנת 2001, לאחר הסכמים הדדיים בין אוזבקיסטן לקזחסטן נקבע קו הגבול בין שתי המדינות בשלושה אזורים שנויים במחלוקת. בספטמבר 2002, קזחסטן ואוזבקיסטן פתרו לחלוטין את מסלול הגבול המשותף שלהן, שאורכו 2,440 ק"מ.

===מכשול גבול קזחסטן-אוזבקיסטן===
ב-19 באוקטובר 2006, קזחסטן בנתה 45 ק"מ של מכשול לאורך חלק מגבולה עם אוזבקיסטן. מכשול אוזבקיסטן-קזחסטן משתרע על פני המחוזות המנהליים של סריגאש ומקרטל בדרום קזחסטן, והוא מורכב מגדר תיל בגובה 2.5 מטרים הכוללת זרקורים.

==יחסים דיפלומטים==
אוזבקיסטן מחזיקה בשגרירות באלמטי. מאידך, קזחסטן מחזיקה בשגרירות בטשקנט.

== יחסים כלכליים ==
המדינות מקיימות שיתוף פעולה כלכלי נרחב:
* בשנת 2015, שווי הסחורה שיוצאה מקזחסטן לאוזבקיסטן הגיעה לסך 940 מיליון דולר אמריקאי והיא כללה בעיקר חיטה, קמח חיטה, ברזל ועוד. באותה שנה, שווי הסחורה שיוצאה מאוזבקיסטן לקזחסטן הגיעה לסך 725 מיליון דולר אמריקאי והיא כללה בעיקר גזי נפט, ענבים, עגבניות ועוד.

==קישורים חיצוניים==
מפה של קזחסטן עם אוזבקיסטן מדרום
==הערות שוליים==
יחסי אוזבקיסטן–רוסיה

יחסי אוזבקיסטן–רוסיה הם היחסים הדו-צדדיים בין רפובליקת אוזבקיסטן לבין הפדרציה הרוסית. היחסים בין שתי המדינות כוננו ב-1992.

==היסטוריה==
אוזבקיסטן הייתה רפובליקה סוציאליסטית סובייטית בין השנים 1924 ועד 1991. לאחר עצמאות אוזבקיסטן, כוננו שתי המדינות יחסים דיפלומטים ב-1992. עד שנת 1993ֿ, השתמשה אוזבקיסטן כהילך חוקי, ברובל.

מבחינתה של רוסיה, היחסים הטובים עם אוזבקיסטן הם המפתח למדיניות הכוח הרוסית הגדולה באזור מרכז אסיה. מאידך, אוזבקיסטן מקיימת יחסים טובים עם כל מעצמות העולם.

ב-1999, במקביל למלחמת קוסובו, הצטרפה אוזבקיסטן לברית GUUAM, שהתאגדה לארגון בינלאומי ב-2001. הברית נקראה GUUAM עד שאוזבקיסטן עזבה אותה ב-2005.

בשנת 2003, השתלטה גזפרום על רשת צינורות גז אוזבקי. באותה שנה, החלה אוזבקיסטן בייצוא גז.

בעקבות הפיכות מאי 2005, אוזבקיסטן דרשה שארצות הברית תעזוב את הבסיס בקארשי ח'אנבד. ב-14 בנובמבר 2005, חתמו הנשיאים אסלאם קרימוב וולדימיר פוטין על הסכם שיתוף פעולה הדדי בין אוזבקיסטן לרוסיה במוסקבה.

בשנת 2012, בחרה אוזבקיסטן לעזוב את ברית CSTO. עם זאת, היא נשארה כחלק מארגון שנגחאי לשיתוף פעולה.

בשנת 2014, מחקה רוסיה את כמעט כל החובות האוזבקים לרוסיה על מנת לשפר את היחסים בין שתי המדינות.

==יחסים דיפלומטים==
לאוזבקיסטן שגרירות במוסקבה, ולרוסיה שגרירות בטשקנט.

==קישורים חיצוניים==

==הערות שוליים==
אוניברסיטת אורהוס

אוניברסיטת אורהוס (בדנית: Aarhus Universitet) היא אוניברסיטה ציבורית בדנמרק אשר נוסדה בשנת 1928, מה שהופך אותה לאוניברסיטה השנייה בוותיקותה במדינה, לאחר אוניברסיטת קופנהגן. אוניברסיטת אורהוס היא האוניברסיטה הגדולה ביותר בדנמרק, עם למעלה מ-38.000 סטודנטים ([https://www.au.dk/ 2022]). ברוב דירוגי האוניברסיטאות הבינלאומיים, אורהוס ממוקמת במאה הראשונות.
בשנת 1997 זכה פרופסור ינס סקואו מהאוניברסיטה בפרס נובל לכימיה על גילוי האנזים מעביר היון, משאבת נתרן-אשלגן. בשנת 2010, זכה דייל מורטנסן עם עמיתיו פיטר דיאמונד וכריסטופר פיסרידס בפרס נובל לכלכלה על ניתוח שווקים עם חיכוכי חיפוש.
בין הבוגרות ניתן למצוא את מרגרטה השנייה, מלכת דנמרק הנוכחית. האוניברסיטה חברה ברשת אוטרכט וחברה בקבוצת קוימברה וחברה בגילדת אוניברסיטאות אירופאיות עתירות מחקר.

==היסטוריה==
בניין האוניברסיטה הראשי, המשקיף על פארק האוניברסיטה בלבה של העיר.
האוניברסיטה נוסדה ב-1928 ביוטלנד כמענה לביקוש הגובר באוניברסיטת קופנהגן לאחר מלחמת העולם הראשונה. בשנת 1929 עיריית אורהוס הקצתה אדמות לצורך הקמתה. הקמת המבנים החלה בשנת 1932, ונכון לשנת 2017 המלאכה עוד לא הסתיימה.

בשנת 1944, תחת הכיבוש הנאצי, הפציץ חיל האוויר המלכותי הבריטי את מפקדת הגסטאפו ששכנה במעונות הסטודנטים. המבנה נחנך מחדש בספטמבר 1946.

==פקולטות וקמפוסים==
פארק האוניברסיטה

הקמפוס הראשי של האוניברסיטה ממוקם במרכז אורהוס, מוקף בפארק האוניברסיטה. מלבדו, במערב אורהוס ישנו בית-הספר לעסקים ולמדעי החברה (Aarhus BSS), קמפוס לרפואה בבית-החולים בעיר, הפקולטה לאומנות, פקולטה למדעי החיים, פקולטה למדעים מדויקים וטכנולוגיה וכן קמפוס קטן בקופנהגן ללימוד ומחקר של חינוך ופדגוגיה<ref></ref><ref></ref>.

המחלקה למשפטים, בבניין הראשי.
המחלקה למתמטיקה.
המחלקה לפיזיקה ואסטרונומיה
המחלקה למדעי המחשב.

== קישורים חיצוניים ==

* 

==הערות שוליים==

אורהוס
קטגוריה:רשת אוטרכט
קטגוריה:קבוצת קוימברה
קטגוריה:גילדת האוניברסיטאות האירופאיות עתירות המחקר
קטגוריה:אורהוס
מקרופינה מיקרוסטומה

מקרופינה מיקרוסטומה (שם מדעי: Macropinna microstoma) הוא מין יחיד בסוג Macropinna השייך למשפחת הדגים אופיסטופרוקטיים. דג זה ידוע בזכות מראה ראשו יוצא הדופן. כיפת הראש שקופה ומלאה בנוזל שקוף המאפשר לראות האיברים הפנימיים של הראש.
== מאפיינים ==
עיניו כמו במינים אחרים במשפחה דמויות חבית ופונות מעלה או קדימה בחיפוש טרף. כאשר הן מופנות מעלה הדג יכול לראות דרך קודקוד ראשו השקוף. לדג פה זעיר ורוב גופו מכוסה קשקשים גדולים. הדגים בדרך כלל צפים במים כמעט ללא תנועה, בעומק של 600–800 מטר. בתנאי תאורה קשים מניחים שהעיניים הייחודיות של הדג עוזרות לו לזהות צלליות של טרף השוחה מעליו. החוקרים ברוס רוביסון וקים Reisenbichler הבחינו שכאשר הדג מזהה טרף קטן כגון דגים קטנים ומדוזות הוא מסובב את עיניו קדימה ומטה את גופו משחיה אופקית לאנכים כדי לתפסם. רובינסון מניח שלעיתים הדג נוהג "לגנוב" אוכל מסיפונופורים.

מ. מיקרוסטומה ידוע למדע מאז 1939, אך רק 2004 הצליחו לצלם פרט חי, לכן איורים ישנים יותר אינם מראים את כיפת הראש השקופה, מאחר שזו נהרסת כאשר הדג נמשה אל פני המים.

== קישורים חיצוניים ==

קטגוריה:טקסונים שתוארו בידי וילברט מקלאוד צ'פמן
קטגוריה:אופיסטופרוקטיים
קטגוריה:מקריני סנפיר יחידים בסוגם
קטגוריה:בעלי חיים שתוארו ב-1939
פורד בנטם

פורד בנטם (באנגלית: Ford Bantam) היא מכונית מתוצרת קונצרן הרכב פורד (שם מלא: Ford Motor Company), שיוצרה בגרסאות טנדר ומסחרית בדרום-אפריקה, בין השנים 1983–2002.

==תצורות==
* טנדר
* מסחרית

==דורות==
* דור ראשון - התבסס על דגמי פורד אסקורט דור שלישי, היה קרוי גם מאזדה רוסטלר (יוצר בין השנים 1983-1990)
* דור שני - התבסס על דגם מאזדה 323, היה קרוי גם מאזדה רוסטלר (יוצר בין השנים 1991-2002)
* דור שלישי - דגם ה"פורד בנטם" השתמש בחזית של דגם הפורד פיאסטה - דור חמישי, (שם קוד: "code-named BE91") (יוצר בין השנים 2003-2011)

===דרגות גימור דור שלישי===
* XL
* XLT
* XLE
====אבזור====
* דגם 1,3i - רדיו/ טייפ כסטנדרט
* דגם 1,3i XL - רדיו/CD ומזוג אוויר כסטנדרט (אופציונלי: זוג כריות אוויר (נהג+נוסע)
* דגם 1,6i - רדיו/טייפ כסטנדרט
* דגם XLT - רדיו/CD ומזוג אוויר כסטנדרט (אופציונלי: זוג כריות אוויר (נהג+נוסע)
* דגם XLE - רדיו/CD, מזוג אוויר וזוג כריות אוויר (נהג+נוסע) כסטנדרט
* דגם 1,8i דיזל - רדיו/ טייפ כסטנדרט
* דגם 1,8i XL דיזל - רדיו/CD ומזוג אוויר כסטנדרט (אופציונלי: זוג כריות אוויר (נהג+נוסע)

== תמונות ==
<gallery mode="packed" heights="150">
קובץ:Ford Bantam (second generation).jpg | פורד בנטם - טנדר
קובץ:Ford Bantam (rear view).jpg | פורד בנטם - טנדר
קובץ:Ford Bantam Leisure ZA.jpg | פורד בנטם - מסחרית
</gallery>

==ראו גם==
* פורד
* טנדר
* מסחרית
==לקריאה נוספת==
* [https://www.olx.co.za/cars-bakkies_c378/q-bantam פורד בנטם - תמונות דגמי טנדר ומסחרית] (olx.co.za/cars-bakkies_c378/q-bantam )
== קישורים חיצוניים ==

==הערות שוליים==

קטגוריה:טנדרים
קטגוריה:מכוניות מסחריות
בנטם
קטגוריה:דגמי מכוניות שהושקו ב-1983
קטגוריה:כלי רכב המיוצרים בדרום אפריקה
דני גולדשטיין (מנכ"ל)

דני (דניאל) גולדשטיין הוא מנכ"ל ישראלי, המשמש החל מחודש מרץ 2015 כמנכ"ל דואר ישראל.

== ביוגרפיה ==
גולדשטיין גדל בשכונת יד אליהו בתל אביב. הוא בן יחיד להורים ניצולי השואה, אינקה (אילנה) וד"ר שמחה גולדשטיין, פרקליט מחוז תל אביב לשעבר. הוא מהנדס תעשייה וניהול במקצועו. למד באוניברסיטת בן-גוריון.

גולדשטיין עבד במשך 17 שנים בתעשייה הצבאית, שם ניהל שבעה מפעלי תחמושת ובהמשך שימש כסמנכ"ל בחברה. לאחר מכן שימש כמנהל מחוז דן פ"ת בשירותי בריאות כללית וכמנכ"ל חברת הייעוץ אשד מהנדסים.

בין השנים 2000–2010 שימש כמנכ"ל חברת תדיראן מוצרי צריכה וכחבר מועצת המנהלים בחברה. בין השנים 2010–2015 שימש כמנכ"ל מכון התקנים.

גולדשטיין מונה למנכ"ל דואר ישראל במרץ 2015. במסגרת תפקידו כמנכ"ל דואר ישראל הוביל גולדשטיין רפורמה שבמסגרתה ננקטו צעדים שמטרתם לייעל את השירות שמספק דואר ישראל. במהלך כהונתו הוביל גולדשטיין תהליכי ייעול, ובהם מעבר הקריה הדוארית למודיעין והקמת מרכז סחר מקוון. גולדשטיין שינה את המבנה הארגוני של החברה והוביל מהפך בתפיסת החברה בנושא שירות הלקוחות ויעילות השירות. כמו כן הוביל להקמת שירות "תור בקליק".

בפברואר 2022 הודיע גולדשטיין כי יפרוש מהתפקיד בחודשים שלאחר מכן, לאחר שישלים קדנציה של שבע שנים בתפקיד המנכ"ל.

גולדשטיין נשוי לאסתי ואב לשתי בנות. הוא מתגורר בכפר סבא.

== קישורים חיצוניים ==
* 

== הערות שוליים ==

קטגוריה:מנכ"לים ישראלים
קטגוריה:דואר ישראל
קטגוריה:סגל שירותי בריאות כללית
קטגוריה:סגל התעשייה הצבאית
קטגוריה:מנכ"לי מכון התקנים הישראלי
קטגוריה:מהנדסי תעשייה וניהול ישראלים
יחסי איחוד האמירויות הערביות – טנזניה

יחסי איחוד האמירויות הערביות–טנזניה הם היחסים הבילטרליים בין איחוד האמירויות הערביות ובין הרפובליקה המאוחדת של טנזניה.

איחוד האמירויות הערביות היא אחת משותפות הסחר הגדולות ביותר של טנזניה במסחר והיחסים בין שתי המדינות הם יחסים לבביים.

==סחר==
שווי הסחר בין איחוד האמירויות הערביות לטנזניה עומד על כ-2 מיליארד דולר בשנה. איחוד האמירויות היא הייצואנית השלישית בגודלה של טנזניה וטנזניה מייבאת ממנה בעיקר נפט מזוקק.

בשנת 2013, ייבאה טנזניה סחורות בשווי 1.14 מיליארד דולר מאיחוד האמירויות הערביות, כאשר 53% מהסחורות היו מוצרי נפט מזוקק. מאידך, איחוד האמירויות ייבאה באותה השנה סחורות בשווי 85 מיליון דולר מטנזניה. עיקר הסחורות היו מוצרי חקלאות. בנוסף, איחוד האמירויות הערביות היא היבואנית הגדולה ביותר של ציפורן מטנזניה.

===קישורי תחבורה===
שלוש חברות תעופה של איחוד האמירויות הערביות מפעילות טיסות סדירות בין איחוד האמירויות הערביות לטנזניה: אמירטס ופליי דובאי מדובאי, ואיתיחאד איירווייז מאבו דאבי. קישורי התחבורה הללו חיוניים לכלכלת טנזניה, שכן הם מביאים תיירים למדינה והתיירות בטנזניה מהווה את הנתח הגדול ביותר של המט"ח הטנזני.

==יחסים דיפלומטים==
איחוד האמירויות הערביות מחזיקה בשגרירות בדאר א-סלאם. מאידך, טנזניה מחזיקה בשגרירות באבו דאבי וקונסוליה בדובאי.

==הערות שוליים==
פורד דורנגו

פורד דורנגו (באנגלית: Ford Durango) הוא טנדר, 2 נוסעים, בתצורת "Coupé utility", מתוצרת קונצרן הרכב פורד בשותפות עם "National Coach Works", אשר יוצר בלוס אנגלס, קליפורניה, ארצות הברית, בין השנים 1979–1982, במהלכן יוצרו כ-200 יחידות.

==תצורת טנדר "Coupé utility"==
לעומת הטנדרים שיוצרו בשנות ה-30 של המאה העשרים, המונח "Coupé utility" הוגדר שילוב של טנדר יותר אלגנטי, נוח ומרווח.

קווי הגג - קווים עם מגש (תא) המטען משולבים.

== תמונות ==
<gallery mode="packed" heights="150">
קובץ:Ford Durango rear.jpg | פורד דורנגו
קובץ:Ford Durango.jpg | פורד דורנגו
קובץ:Durango tailgate.jpg | פתיחת מכסה תא המטען - פורד דורנגו
</gallery>
==ראו גם==
* פורד
==לקריאה נוספת==
* [https://www.google.co.il/search?q=Ford+Durango&tbm=isch&source=iu&ictx=1&fir=aLVQia7WszAk2M%253A%252CvNoKweuGVJcICM%252C_&usg=__vRyhUJLfVLMNVlyVotYjVL81cks%3D&sa=X&ved=0ahUKEwiv7JnnhtfYAhXrBsAKHQacAUUQ9QEINjAC#imgrc=aLVQia7WszAk2M: פורד דורנגו - תמונות]
* [https://bringatrailer.com/2017/04/04/one-of-few-1981-ford-durango/ פורד דורנגו] (bringatrailer)

== קישורים חיצוניים ==

* 
* 

==הערות שוליים==

קטגוריה:טנדרים
דורנגו
קטגוריה:דגמי מכוניות שהושקו ב-1979
קטגוריה:מכוניות אמריקאיות
יחסי ארצות הברית – גרנדה

יחסי ארצות הברית–גרנדה הם היחסים הדו-צדדיים בין ארצות הברית של אמריקה לבין גרנדה.

ארצות הברית הכירה בגרנדה ב-7 בפברואר 1974, בדיוק באותו היום שבו קיבלה גרנדה את עצמאותה מהממלכה המאוחדת. ב-29 בנובמבר 1974, ארצות הברית וגרנדה כוננו יחסים דיפלומטים.

הערכה היא שכ-2,600 אמריקאים מתגוררים בגרנדה, בהם כ-8,000 סטודנטים לרפואה ווטרינריה הלומדים בבית הספר לרפואה של אוניברסיטת סנט ג׳ורג׳ס.

==היסטוריה==

ב-7 בפברואר 1974, ארצות הברית הכירה בגרנדה, בדיוק באותו היום שבו קיבלה את עצמאותה מהממלכה המאוחדת. המדינות כוננו יחסים דיפלומטים רשמיים ב-29 בנובמבר 1974.

באוקטובר 1983ֿ, ארצות הברית הובילה את הפלישה לגרנדה במסגרת מבצע אשר נקרא "מבצע זעם דחוף". הפלישה התקיימה בעקבות הפלתו של ראש ממשלת גרנדה מאוריציוס בישוף ותפיסת השלטון על ידי מפקד הצבא הדסון אוסטין.

בנובמבר 1983, ארצות הברית בנתה את שגרירותה בגרנדה.

==סיוע ומאבק בפשע==
הסוכנות האמריקאית לפיתוח בינלאומי מילאה תפקיד מרכזי בפיתוח של גרנדה. בנוסף לסיוע חירום בסך 45 מיליון דולר לשיקום הוריקן איוון ב-2004, הסוכנות סיפקה יותר מ-120 מיליון דולר לסיוע כלכלי לגרנדה בין השנים 1984 ועד 1993. גרנדה מקבלת סיוע נגד סמים מארצות הברית ולמידה מצבא ארצות הברית על בנייה ופעילויות אזרחיות.

גרנדה וארצות הברית משתפות פעולה באופן הדוק במאבק נגד הברחות סמים ופשע בינלאומי. בשנת 1995, ארצות הברית וגרנדה חתמו על אמנה לאכיפת החוק הימי. ארצות הברית ממשיכה לספק הכשרה, ציוד ואמצעים לכוחות הביטחון וההגנה של גרנדה.

==תיירות==
גרנדה היא יעד תיירות פופולרי עבור אזרחי ארצות הברית. מתוך 98,548 המבקרים בגרנדה בשנת 2005, כ-25,181 היו אזרחי ארצות הברית.

==הסכמים דו-צדדיים==
*2 במאי 1986: הסכם השקעה דו-צדדי בגרנדה (נכנס לתוקף ב-3 במרץ 1989).
*1995: חוק אכיפה ימי.
*1996: סיוע משפטי הדדי.
*1996: הסכם הסגרה.

==יחסים דיפלומטים==
שגריר ארצות הברית בברידג'טאון שבברבדוס משמש כשגריר אזורי של ארצות הברית, גם לגרנדה. השגרירות האמריקאית בגרנדה מנוהלת על ידי מתאם ראשי אשר מדווח לשגריר האזורי בברבדוס. מאידך, גרנדה מחזיקה בשגרירות בוושינגטון די. סי. ובקונסוליות בשיקגו, דטרויט, מיאמי וניו יורק.

==קישורים חיצוניים==

==הערות שוליים==
פורד פיירמונט

פורד פיירמונט (באנגלית: Ford Fairmont) היא מכונית משפחתית גדולה, מתוצרת קונצרן הרכב פורד, אשר יוצר בארצות הברית, קנדה, ונצואלה ומקסיקו בין השנים 1977–1983.

דגמי "פורד פיירמונט" יוצאו לאוסטרליה.

==תצורות==
* סדאן - 4 דלתות
* סדאן - 2 דלתות
* קופה - 2 דלתות (קרוי: "Ford Fairmont Futura")
* סטיישן - 5 דלתות

==פורד פיירמונט בישראל==

דגמי "פורד פיירמונט" יובאו לישראל.

פורד פיירמונט היה בשירות משטרת ישראל ושימשה ניידת מבצעית במערך התנועה, במשטרת ישראל.

רכבים אמריקניים גדולים ומרווחים אלה, בעלי מנוע 4 צילינדרים בנפח 2,300 סמ"ק, שהצטיינו במהירותן וביציבותן, שובצו ברובן כניידות מבצעיות במערך התנועה במשטרה, ותופעלו בעיקר בכבישים הבין עירוניים.

הניידות המבצעיות נצבעו בצבעים המשטרתיים כחול ולבן וסומנו בסמלי המשטרה. בחלקן נשארו, בצבע הלבן המקורי שבו נרכשו, ושמשו כניידות תנועה מוסוות.

לרוחב גגן של הניידות המבצעיות הותקן גשר, שכלל פנס כחול מהבהב בצידו האחד ורמקול בצידו השני.

סדרת תקלות שונות, חוזרות ונשנות, שהתעוררו במהלך תפעולן המבצעי, וקשיים מתמשכים בתחזוקת הרכבים, הביאו בהדרגה לסיום שירותם של ה"פיירמונטים" במערך צי הרכב המשטרתי.

== גלריה ==
<gallery mode="packed" heights="100">
קובץ:Ford Fairmont two door sedan side.jpg | פורד פיירמונט סדאן, 2 דלתות
קובץ:Ford Fairmont two door sedan rear.jpg| פורד פיירמונט סדאן, 2 דלתות
קובץ:Ford Fairmont sedan 1.jpg | פורד פיירמונט סדאן, 4 דלתות
קובץ:Ford Fairmont 4p 1982 Azul 3.JPG | פורד פיירמונט סדאן, 4 דלתות
קובץ:A999ford.jpg | פורד פיירמונט סדאן, 4 דלתות
קובץ:1979 Ford Fairmont station wagon at 2015 Macungie show 1of4.jpg | פורד פיירמונט, שנת 1979 - סטיישן
קובץ:1979 Ford Fairmont station wagon at 2015 Macungie show 3of4.jpg| פורד פיירמונט, שנת 1979 - סטיישן - מבט לתא המטען
קובץ:1979 Ford Fairmont station wagon at 2015 Macungie show 4of4.jpg | פורד פיירמונט, שנת 1979 - סטיישן - מבט לתא הנהג
קובץ:Ford Fairmont Wagon Rear.jpg | פורד פיירמונט - סטיישן
קובץ:Ford Fairmont interior (6955843475).jpg | פורד פיירמונט - מבט לתא הנהג
קובץ:Ford Fairmount (2883888244).jpg |פורד פיירמונט קופה (פוטורה)
קובץ:1980 Ford Fairmont Futura side view.jpg|פורד פיירמונט קופה (פוטורה), שנת 1980
קובץ: 1980 Ford Fairmont Futura rear, Mustang wheels.jpg |פורד פיירמונט קופה (פוטורה), שנת 1980
קובץ:Futuras 72.jpg |פורד פיירמונט קופה (פוטורה)
</gallery>

==ראו גם==
* פורד פלקון

== קישורים חיצוניים ==

* 
* 

==הערות שוליים==

קטגוריה:מכוניות משפחתיות
קטגוריה:מכוניות קופה
קטגוריה:מכוניות סטיישן
פיירמונט
קטגוריה:דגמי מכוניות שהושקו ב-1977
קטגוריה:מכוניות אמריקאיות
קטגוריה:כלי רכב המיוצרים במקסיקו
קטגוריה:כלי רכב המיוצרים בקנדה
המרד האלבני (1910)

איור של המרד האלבני כפי שהופיע בכתבת עיתון
המרד האלבני (1910) (בטורקית: 1910 Arnavutluk İsyanı, באלבנית: Kryengritja e vitit 1910) היה מרד שהתחולל בין החודשים מאי - יוני 1910, הובל על ידי מיליציות אלבניות וכוון נגד שלטון האימפריה העות'מאנית, בעיקר באזור וילאייט קוסובו. המרד דוכא באכזריות על ידי כוחות הצבא העות'מאני תוך חורבן יישובים רבים והוביל לכ-150,000 פליטים. קהילות יהודיות ביישובים קטנים חרבו ובני הקהילות עזבו בעיקר לסקופיה ולביטולה.

==המרד ותוצאותיו==
המרד האלבני התחולל בין החודשים מאי - יוני 1910 באזור וילאייט קוסובו של האימפריה העות'מאנית (בימינו שטחים המצויים ב:אלבניה, מקדוניה וקוסובו). ההתקוממות החלה במחאה נגד המדיניות הריכוזית הנוקשה שהוחלה באזור אלבניה, על ידי הממשל העות'מאני החדש של הטורקים הצעירים. היא לובתה וזכתה לתמיכה כלכלית וחומרית של ממלכת סרביה.

מיליציות אלבניות בהיקף של כ-50,000 לוחמים תקפו את הכוחות העות'מאניים בפרישטינה ופץ' וחסמו את קו מסילת הברזל לסקופיה. המורדים השתלטו על יישובים אחדים בחבל וביניהם פריזרן ושקודרה. בנוסף, הוחרבו יישובים רבים בעלי אוכלוסייה נוצרית. השלטון העות'מאני החיל משטר צבאי ברחבי הויילאייט ושלח כ-16,000 חיילים לסקופיה לצורך דיכוי המרד. היקף הכוחות לא הספיק לדיכוי המרידה והצבא העות'מאני הגדיל את חיל המשלוח באזור ל-50,000 חיילים.

במהלך חודש יוני עלה בידי העות'מאנים להשתלט על הערים הגדולות ודרכי הגישה אליהן, אך האזורים ההרריים נותרו בשליטת המורדים. הצבא העות'מאני פעל בשיטת אדמה חרוכה, העלה באש והחריב יישובים רבים והוציא להורג רבים מראשי ההתקוממות, מהמתקוממים ומבני היישובים שתמכו בהם. ההרס העצום שנוצר מהמרד ודיכויו הוביל לכ-150,000 פליטים בני לאומים שונים שהגיעו לערים שונות במקדוניה העות'מאנית ובסרביה. העות'מאנים נקטו בצעדי דיכוי נוספים כגון איסור על לימודי האלף-בית האלבני.

==השלכות המרד על קהילות יהודיות==
המרד האלבני הביא לחורבנן של קהילות יהודיות באזור בעיקר ביישובים קטנים וגל של פליטים יהודים הגיע לערי מקדוניה. הפליטים היהודים הגיעו ללא רכוש ובמצב כלכלי קשה מאוד, וקליטתם הקשתה על הקהילות השונות.

בני קהילת קומאנובו איבדו את רכושם, עזבו את העיר לבלי שוב ועברו להתגורר בסקופיה. במיטרוביצה, חלק מבתי ורכוש הקהילה נפגע והמשפחות שנותרו ללא קורת גג עברו לסקופיה. בסטרומיצה הועלו באש בתי היהודים ובית הכנסת ו-25 משפחות נמלטו לסקופיה ולביטולה.

==קישורים חיצוניים==
* 
* 
* 

==הערות שוליים==

קטגוריה:אלבניה: היסטוריה צבאית
קטגוריה:האימפריה העות'מאנית: היסטוריה צבאית
קטגוריה:מקדוניה הצפונית: היסטוריה
קטגוריה:1910
ג'קי גיבונס

אלברט הנרי (ג'ק) גיבונס (באנגלית: Albert Henry "Jackie" Gibbons; 10 באפריל 1914 - 4 ביולי 1984), היה כדורגלן ומאמן כדורגל אנגלי, אשר ברוב שנותיו כשחקן פעיל שיחק בליגות הנמוכות באנגליה, ולאחר מכן אימן בין היתר את נבחרת ישראל, אותה הוביל לסגנות גביע אסיה בשנת 1956, ואת הפועל פתח תקווה עמה זכה בשתי אליפויות וגביע בשנות ה-50.

==קריירת משחק==
גיבונס התחיל את קריירת המשחק בעמדת החלוץ בתור שחקן חובבני בליגות האזוריות של לונדון בקבוצות קינגסטוניאן, אוקסברידג' והיאס.
בשנת 1937 הצטרף לקבוצה המקצוענית טוטנהאם הוטספור (שהייתה בליגה השלישית באנגליה דאז), והבקיע במשחק הבכורה שלו נגד שפילד ונסדיי ב-16 בספטמבר 1937. את עונה זו סיים גיבונס עם 36 הופעות ו-18 שערים, מתוכם ארבעה משחקים רצופים בהם הבקיע שלושער.

מלחמת העולם השנייה שפרצה בשנת 1939 עצרה את הקריירה של גיבונס.
לאחר המלחמה חזר לכדורגל וחתם בקבוצת ברדפורד פארק אבניו מיורקשייר והצליח להעפיל עם קבוצתו לסיבוב השישי בגביע האנגלי של 1945/1946, תוך שהיא גוברת בדרך 8–2 על מנצ'סטר סיטי. את עונה זו סיים גיבונס עם 21 שערים ב-42 הופעות בברדפורד.
לאחר מכן חזר גיבונס לברנטפורד שירדה לליגה השנייה והיה למלך השערים של הקבוצה.
כמו כן שיחק בנבחרת החובבים של אנגליה בכדורגל ובנבחרת התאחדות הכדורגל האנגלית, ולזכותו הופעה יחידה בנבחרת אנגליה בזמן מלחמת העולם השנייה.

בפברואר 1949 פרש גיבונס ממשחק פעיל.

==קריירת אימון==
מיד לאחר פרישתו ב-1949 המשיך בברנטפורד כמאמן, לאחר שהחליף את הארי קרטיס (שהיה המאמן המצליח ביותר בהיסטוריית המועדון דאז). בסוף עונת 1951/1952 התפטר גיבונס מהקבוצה בעקבות קשיים כלכליים אליו נכנס המועדון, והוחלף על ידי עוזרו, ג'ימי ביין.

גיבונס מונה למאמן נבחרת ישראל ב-11 ביולי 1956, קדנציה שהחלה בתבוסה 2–6 לברית המועצות במוקדמות המשחקים האולימפיים של 1956. לאחר מכן בגביע אסיה לשנת 1956 הציגה הנבחרת תוצאות מרשימות כשהביסה את הונג קונג ודרום וייטנאם וסיימה את הטורניר במקום השני בבית האליפות אחרי קוריאה הדרומית.

לאחר סיום הקדנציה נשאר גיבונס בישראל ואימן את הפועל פתח תקווה. תחתיו סיימה הקבוצה כסגנית האלופה בעונת 1956/1957 וזכתה בגביע המדינה באותה העונה.
בסיום העונה עזב גיבונס, אך חזק לקדנציה שנייה והוביל את הקבוצה לשתי אליפויות בעונות 1958/1959, 1959/1960, מה שהיה לחלק מהרצף ההיסטורי - 5 אליפויות רצופות של המועדון - שיא שעד היום לא נשבר. בשנים 1960-1963 אימן גיבונס את הפועל ירושלים.

באוגוסט 1966 מונה למאמן נבחרת קניה שם נשאר עד אוקטובר 1967. לאחר מכן אימן קבוצות חובבים בדרום אפריקה ובלגיה.

==חיים אישיים==
החל משנות ה-30 ובזמן מלחמת העולם השנייה שירת גיבונס בחיל האוויר המלכותי, ושוחרר ב-1946. בשנות ה-60 עבד בחברת קוקה-קולה בקניה.

ב-4 ביולי 1984 נפטר גיבונס בביתו שביוהנסבורג.

==תארים כמאמן==
;נבחרת ישראל
* גביע אסיה:
** סגנות (1): 1956

;הפועל פתח תקווה
* אליפות (2):1958/1959, 1959/1960
** סגנות (1): 1956/1957
* גביע המדינה (1): 1956/1957
** סגנות (1): 1958/1959

== קישורים חיצוניים ==

* [http://hpt.co.il/?ShowSeason=1957&show=story סיפור העונה 1957], באתר המוזיאון של הפועל פתח תקווה

קטגוריה:כדורגלנים אנגלים
קטגוריה:חלוצי כדורגל אנגלים
קטגוריה:לונדון: כדורגלנים
קטגוריה:כדורגלני ברנטפורד
קטגוריה:כדורגלני טוטנהאם הוטספר
קטגוריה:כדורגלני נבחרת אנגליה
קטגוריה:מאמני כדורגל אנגלים
קטגוריה:מאמני נבחרת ישראל בכדורגל
קטגוריה:מאמני הפועל פתח תקווה
קטגוריה:מאמני הפועל כפר סבא
קטגוריה:מאמני הפועל ירושלים
קטגוריה:מאמני כדורגל זרים בישראל
קטגוריה:בריטים שנולדו ב-1914
קטגוריה:בריטים שנפטרו ב-1984
פירוק ריט

פירוק ריט של פונקציה פולינומית או רציונלית הוא הפירוק שלה כהרכבה של פונקציות אי-פריקות מאותו סוג, היינו בצורה <math>f = f_1 \circ \cdots \circ f_t</math>, כאשר כל <math>f_i</math> אי-פריקה. פירוק כזה תמיד קיים, והשאלה הטבעית היא באיזו מידה הוא יחיד.

משפט ריט השני (Ritt, 1922) קובע שאם <math>a,b,c,d \in {\mathbb{C}}[x]</math> הם פולינומים המקיימים <math>a \circ b = c \circ d</math>, אז עד כדי הרכבה בפונקציות ליניאריות רציונליות, הפתרון הוא מהצורה <math>(x^nh(x)^m) \circ x^m = x^m \circ (x^nh(x^m))</math> או <math>\ T_m \circ T_n = T_n \circ T_m</math> עבור זרים n,m, כאשר <math>\ T_n</math> הם פולינומי צ'ביצ'ב.

עבור פונקציות רציונליות יש פתרונות נוספים, הנובעים מפעולת הכפל בקבוע בעקום אליפטי; כלומר, <math>[n] \circ [m] = [m] \circ [n]</math> כאשר <math>[n]</math> היא פעולת הכפל <math>[n] : P \mapsto n\cdot [P]</math> בעקום נתון כלשהו. מיון שלם של הפתרונות בפונקציות רציונליות, אפילו כאשר המעלות גדולות מספיק, עדיין אינו ידוע.

== מקורות ==
* A. Schinzel, ``Polynomials with Special Regard to Reducibility, Cambridge University Press, 2000.

קטגוריה:פולינומים
מיומנות 18 (סרט)

מיומנות 18 (ברוסית: Владение 18) הוא סרט אימה רוסי משנת 2014 המבוים על ידי סביאטוסלב פודגאייבסקי, שזהו סרט הבכורה שלו כבמאי. בסרט מככבים דמיטרי ינדאלצב ומריה פומינה.

הסרט יצא לאקרנים ב-13 במרץ 2014.
== תקציר עלילת הסרט ==
גבעות הלילך, מיומנות 18 — זוהי כתובתו של בית מגורים מודרני ומוזנח בפרברי העיר הגדולה. בקרוב ייבנה כאן קומפלקס מגורים רחב ידיים ובינתיים, עד שהבולדוזרים יעלו על הקרקע, הדירות מושכרות במחירים נמוכים מאוד ונמכרות רק למשקיעים פוטנציאליים.

מקסים וסבטה הן זוג צעיר שמחליטים לנצל את ההזדמנות ולרכוש כאן דירה. אך שמחתם מופרת עד מהרה, כשהן מבינים שמשהו בבניין אינו כשורה.

הם אומנם שומעים שיש דיירים בבניין, אך הם לא רואים אותם. בלילות הם נתקפים בסיוטים ומתקשים להמשיך בסדר יומם.

לבסוף מתגלה להם האמת. מזה 3 שנים שבעלי הבניין מנסה לאכלס את הדירות אך ללא הצלחה. הדיירים שמגיעים לדירות נעלמים לפתע פתאום.

ובינתיים דיירי העבר ממשיכים לבקר אותם ולספר להם איזה מוות נורא הם עצמם חוו.
== צוות השחקנים ==
*דמיטרי ינדאלצב — מקסים גלאנין
*מריה פומינה — סבטלנה גלאנינה
*ויקטוריה ראיקובה — זויה
*ויקטור סולוביוב — האב פיוטר קונסטנטינוביץ'
*בוריס פולונין — המאבטח יורי גנאדוביץ'
*סרגיי חולמוגורוב — הבלש דניס
*יגורוב — בלש פרטי
*יורי פילאטוב — החוקר סטפן
*יבגני קונדראשוב — קפטן משטרה
*סרגיי קולשנייה — המתווך
==הפקה==
צילומי הסרט נערכו בשנת 2012 אך עבודת הפוסט-פרודקשן התעכבה עד אביב 2013 והסרט יצא לבסוף לאקרנים כעבור שנה, במרץ 2014. בתחילה הסרט הופץ ב-250 עותקים לבתי הקולנוע והפצתו לא הייתה נרחבת.

== קישורים חיצוניים ==

==הערות שוליים==

קטגוריה:סרטי 2004
קטגוריה:סרטי אימה רוסיים
קטגוריה:סרטי מותחן פסיכולוגיים
קטגוריה:סרטי סביאטוסלב פודגאייבסקי
קטגוריה:סרטים עצמאיים
קטגוריה:סרטים רוסיים
פורד GPA

פורד GPA (באנגלית: Ford GPA) הוא כלי רכב אמפיבי בתצורת רכב שטח, הנעה כפולה 4x4, מתוצרת קונצרן הרכב פורד, אשר יוצר בין השנים 1942–1943, בארצות הברית.

"פורד GPA" הייתה הגרסה האמפיבית של ג'יפ ויליס "Ford GPW".

סך הכול יוצרו 12,778 יחידות.

דגמי "פורד GPA" עזרו למאמץ המלחמתי בתקופת מלחמת העולם השנייה.

==מאפיינים==
* הנעה כפולה 4x4
* צוות 3+ נהג
* טווח: 400 ק"מ (יבשה), 70 ק"מ (מים)

==מכירות בעולם==
* - 3,520 יחידות
* - 852 יחידות
* סין - 40 יחידות
* - 24 יחידות
* - 20 יחידות
* ארצות דרום אמריקה - 22 יחידות
* מדינות אחרות - 6 יחידות

== תמונות ==
<gallery mode="packed" heights="130">
קובץ:Ford GPA (3).jpg | דגם "פורד GPA" - מבט לתא הנהג
קובץ:Ford GPA-003.jpg | דגם "פורד GPA" - מבט לתא הנהג
קובץ:Ford GPA (1).jpg | דגם "פורד GPA"
קובץ:Ford GPA Amphibious Jeep pic4.JPG | דגם "פורד GPA"
קובץ:The British Army in the United Kingdom 1939-45 H38215.jpg | דגם "פורד GPA" בבריטניה במלחמת העולם השנייה
קובץ:Amphibian jeeps in operation at training camp in Camp Carson, Colorado. - NARA - 197178.tif | דגם "פורד GPA" בקולורדו
קובץ:Ford quarter ton 4x4 Amphibian GPA truck (5637319032).jpg | מנוע "פורד GPA"
קובץ:Ford GPA in Red Army.jpg | דגם "פורד GPA" בשרות הצבא האדום
קובץ:Museu Eduardo André Matarazzo - acervo bélicos 3.jpg | דגם "פורד GPA"
קובץ:Ford-GPA-trials.jpg | דגם "פורד GPA" באימון נסיוני בדטרויט
קובץ:Paris - Retromobile 2012 - Ford GPA - 1942 - 002.jpg | דגם "פורד GPA", שנת 1942
קובץ:Ford GPA in the Musée des Blindés, France, pic-.JPG | דגם "פורד GPA"
קובץ:Ford GPA in the Musée des Blindés, France, pic-2.JPG | דגם "פורד GPA"
קובץ:Museu Eduardo André Matarazzo - Bebedouro - Anfíbio Militar Ford 1942, matrícula EB 23-022 com marcações 2° R Rec Mec, de Porto Alegre (RS). Carro de Combate Renault FT, fabricado em 1917. Foi utiliza - panoramio.jpg | דגם "פורד GPA" (מימין)
</gallery>

==ראו גם==
* פורד
* כלי רכב אמפיבי
* רכב שטח
==לקריאה נוספת==
* [http://members.iinet.com.au/~daveb/halfsafe/halfsafe.html כלי רכב אנפיבים] (members.iinet.com.au)
* [https://www.google.co.il/search?q=Ford+GPA&tbm=isch&source=iu&ictx=1&fir=v3K_yV0TCkhW4M%253A%252CtmQzNsLXLO1qaM%252C_&usg=__IhJ-nVKFN3rfXIsdR0umNwTGSBQ%3D&sa=X&ved=0ahUKEwjmp_aDzdfYAhWNZlAKHVPRAtQQ9QEIOjAC#imgrc=v3K_yV0TCkhW4M: פורד GPA - תמונות]

== קישורים חיצוניים ==

* 
* 
* [http://homeusers.brutele.be/mithril/ תמונת "פורד GPA"] בסיציליה בשנת 1943 (homeusers.brutele)
==הערות שוליים==

קטגוריה:רכבי שטח ופנאי גדולים
קטגוריה:לוחמה אמפיבית
קטגוריה:כלי רכב צבאיים
GPA
קטגוריה:דגמי מכוניות שהושקו ב-1942
קטגוריה:כלי רכב אמריקאיים
קטגוריה:צבא ארצות הברית - כלי רכב
מלכת העלים: הטקס האפל

"מלכת העלים: הטקס האפל" (ברוסית: Пиковая дама: Чёрный обряд) הוא שמו של סרט אימה מיסטי בבימויו של סביאטוסלב פודגאייבסקי.
==תקציר עלילת הסרט==
מרכז העלילה סובב סביב טקס עתיק בן מאות שנים, אשר לפי האגדה יכול לזמן את "מלכת העלים" באמצעות איור של דלת ומדרגות על גבי מראה ובקריאת שמה 3 פעמים.

ארבעה צעירים מחליטים כדרך הלצה לזמן אותה, אך כשאחד אחרי השני הם מוצאים את מותם החבורה מתחילה להבין שהם העלו מן האוב דבר איום ונורא שעלול להביא עליהם את סופם.
== צוות השחקנים ==
*אלינה בבאק — אניה
*איגור חריפונוב — אנטון, אביה של אניה
*ולדימיר סלזניוב — הנוירולוג
*ולריה דמיטרייבה — קטיה
*סרגיי פוחודאייב — סריוז'ה
*יבגניה לוזה — אמה של אניה
*ולנטין סאדיקי — מאטוויי
*מריה פומינה — נערה עם טבעת
*מקסים סטויאנוב — רופא
*נטליה דומרצקאיה — המורה של אניה
*דמיטרי קוליצ'קוב — פתולוג
== קישורים חיצוניים ==

קטגוריה:סרטי 2015
קטגוריה:סרטים ברוסית
קטגוריה:סרטי רוחות רפאים
קטגוריה:סרטי אימה רוסיים
קטגוריה:סרטי סביאטוסלב פודגאייבסקי
דנב אל-אוקב אוסטרליס

דֶנֶבּ אַל-אוֹקָבּ אוֹסְטְרָלִיס או ζ בנשר הוא הכוכב השלישי בבהירותו בקבוצת הכוכבים נשר עם בהירות נראית מדרגה 2.99. מקור שמו הוא שילוב של ערבית ולטינית: ذنب العقاب - "ד'נב אל-עִקאבּ", שפירושו זנב העיט ו-Australis - "אוסטרליס" שפרושו דרומי. ζ בנשר והכוכב הסמוך, ε בנשר, מייצגים את זנב הנשר וקיבלו ביחד את השם הערבי "דנב אל אוקב". על מנת להבדיל ביניהם הם קיבלו את התוספות "אוסטרליס" (דרומי) ו"בוראליס" (צפוני) בהתאמה.

==תכונות==
דנב אל-אוקב אוסטרליס הוא כוכב הסדרה הראשית לבן מסוג ספקטרלי A0 Vn (לפעמים מסווג גם כתת-ענק לבן מסוג ספקטרלי A0 IVn) שנמצא במרחק של כ-83 שנות אור ממערכת השמש. מסתו כ-2.4 מסות שמש, רדיוסו כ-2.3 רדיוסי שמש, טמפרטורת פניו היא כ-9,600 קלווין והוא מאיר בעוצמה של פי 35 מעוצמת ההארה של השמש באור נראה ובערך פי 40 ממנה בצירוף הקרינה בתחום העל-סגול. לכוכב מהירות סיבוב עצמי גבוהה של למעלה מ-300 קילומטר בשנייה. כתוצאה מהמהירות הגבוהה נוצרת הרחבת דופלר של פסי הבליעה שבספקטרום הכוכב ולכן התוספת n לסיווג הספקטרלי שלו. גילו של הכוכב מוערך בכ-100 מיליון שנים בלבד, אבל נראה שהוא כבר נמצא לקראת סיום שלב היתוך המימן שבליבתו להליום והוא צפוי להתחיל בתהליך של התנפחות והתקררות בדרך להפוך לענק אדום.

==כוכבים נלווים==
בסמוך לדנב אל-אוקב אוסטרליס ניתן להבחין במספר כוכבים עמומים בהרבה. הקרוב מביניהם עם בהירות מדרגה 12, נמצא במרחק זוויתי של כ-7 שניות קשת. ככל הנראה מדובר בננס אדום עם מסה של כחצי מסת שמש שמקיף את דנב אל-אוקב אוסטרליס במרחק של כ-185 יחידות אסטרונומיות ובזמן הקפה של סביב 1,000 שנים. במרחק זוויתי סביב 3 דקות קשת מדנב אל-אוקב אוסטרליס, נמצאים שני כוכבים נוספים עם דרגות בהירות 12.2 ו-10.6, ואחד נוסף עם בהירות מדרגה 16 נמצא במרחק של כ-17 דקות קשת. לא ידוע אם אחד או יותר מהכוכבים האלה קשורים כבידתית אל דנב אל-אוקב אוסטרליס, אך אם כן, מדובר כנראה גם כן בננסים אדומים, שהקרובים מביניהם נמצאים במרחק של 5,000-4,000 יחידות אסטרונומיות ממנו, והרחוק יותר נמצא במרחק של לפחות 26,000 יחידות אסטרונומיות ממנו. במרחק זוויתי של כמעט חצי מעלה נמצא כוכב נוסף שנראה שהוא נע באותו הכיוון כמו דנב אל-אוקב אוסטרליס. אם הם קשורים זה לזה אז המרחק ביניהם הוא לפחות 38,000 יחידות אסטרונומיות (0.6 שנת אור).

==קישורים חיצוניים==
* [http://stars.astro.illinois.edu/sow/denebokaba.html דנב אל-אוקב אוסטרליס] באתר של ג'ים קלר
* 

==הערות שוליים==

קטגוריה:כוכבי הסדרה הראשית מסוג A
קטגוריה:ננסים אדומים
קטגוריה:מערכות מרובות כוכבים
קטגוריה:קבוצת הכוכבים נשר
פאריד דיאס

פאריד דיאס (בספרדית: Farid Díaz) הוא שחקן כדורגל קולומביאני המשחק בעמדת המגן השמאלי בקבוצת נסיונל מהליגת העל הפרוואנית.
היה שותף ב-2016 לזכייה בגביע ליברטדורס כששיחק באתלטיקו נסיונל וכן נבחר לנבחרת השנה של אמריקה באותה שנה.

==ביוגרפיה==
פאריד דיאס החל את הקריירה המקצוענית שלו בשנת 2001 בקבוצת אתלטיקו בוקרמנגה, בה שיחק במשך 5 שנים. לאחר מכן ירד לליגה השנייה ושיחק בלאונס אורבה שאז נקראה דפורטיבו ריונגרו. בעונת 2007 הוא הצטרף לעולה החדשה דאז, לה אקידד. לקראת טורניר הקלאוסורה של אותה שנה, עבר לג'וניור ברנקייה, אך שם מיעט לשחק. השינוי החל להגיע כאשר הצטרף לאנביגאדו ותפס את מקומו בהרכב בעונת 2009. בשנתיים הבאות ביסס את מעמדו כאחד מהמגינים השמאליים הטובים במדינה וב-2012 קיבל את הזימון להצטרף לאחת הקבוצות הבכירות בקולומביה, אתלטיקו נסיונל. בשנה הראשונה הדברים לא עבדו כמצופה, אבל עקב העדר שחקנים בעמדה זו, קיבל דיאס את הצ'אנס הנוסף והוכיח את עצמו. הוא זכה עם נסיונל בלא פחות מ-12 תארים, כולל גביע ליברטדורס והרקופה. בעקבות ההצלחה, הוא הגיע לשיא בקריירה שלו כאשר זומן לנבחרת הלאומית. ב-20 ביולי 2017 עזב את נסיונל לאחר 5 וחצי שנים ועבר לקלוב אולימפיה הפרגוואית. בספטמבר 2018 ולאחר כמה חודשים שנותר ללא קבוצה לאחר שחרורו מאולימפיה, חתם דיאס בויידופר מהליגה השנייה. בספטמבר 2020 חתם בנסיונל מפרגוואי.

==נבחרת קולומביה==
פאריד דיאס זומן לראשונה לנבחרת הבוגרת של קולומביה ב-2016 וערך את הבכורה שלו ב-24 במרץ במשחק מוקדמות מונדיאל 2018 מול בוליביה בלה פס. בסך הכל שיחק שמונה משחקים במוקדמות ולא כבש. הטורניר הגדול הראשון שלו היה טורניר הקופה אמריקה 2016, בו שיחק שלושה משחקים ללא שערים וסיים עם הנבחרת במקום השלישי. הוא לא נכלל בסגל הסופי של הנבחרת למונדיאל 2018 אבל בעקבות פציעתו הקשה של פרנק פברה מספר ימים לפני הטורניר, הוא נקרא לסגל להחליפו. הוא היחיד מבין שחקני השדה בסגל שלא שיחק ולו דקה אחת במונדיאל.

==תארים והישגים==
* זכה באליפות קולומביה עם אתלטיקו נסיונל (2013-אפרטורה, 2013-קלאוסורה, 2014-אפרטורה, 2015-קלאוסורה, 2017-אפרטורה)
* זכה בגביע ליברטדורס עם אתלטיקו נסיונל (2016)
* זכה בגביע רקופה סודאמריקנה עם אתלטיקו נסיונל (2017)
* זכה בגביע עם אתלטיקו נסיונל (2012, 2013, 2016)
* זכה בסופרליגה עם אתלטיקו נסיונל (2012, 2016)
* זכה באליפות ליגת המשנה עם אנביגאדו (2007)
* היה חלק מנבחרת השנה באמריקה הדרומית (2016)
* היה חלק מנבחרת השנה בליגה (2015, 2016)
* סגנות עם אתלטיקו נסיונל בגביע סודאמריקנה (2014, 2016)

== קישורים חיצוניים ==

==הערות שוליים==

קטגוריה:כדורגלנים קולומביאנים
קטגוריה:מגני כדורגל קולומביאנים
קטגוריה:כדורגלני אתלטיקו נסיונל
קטגוריה:כדורגלני אתלטיקו בוקרמנגה
קטגוריה:כדורגלני אנביגאדו
קטגוריה:כדורגלני דפורטיבו פריירה
קטגוריה:כדורגלני ג'וניור ברנקייה
קטגוריה:כדורגלני קלוב אולימפיה
קטגוריה:כדורגלני אליאנסה פטרולרה
קטגוריה:כדורגלני קלוב נסיונל
קטגוריה:כדורגלני נבחרת קולומביה
קטגוריה:כדורגלני קופה אמריקה 2016
קטגוריה:כדורגלני מונדיאל 2018
קטגוריה:ילידי 1983
סקיטלופוס אלוורזלופזי

סקיטלופוס אלוורזלופזי (שם מדעי: Scytalopus alvarezlopezi) היא מין ציפור שיר ממשפחת הטופקוליים (Rhinocryptidae) המצויה בטבע ביערות גשם במערב קולומביה. המין תואר לראשונה בשנת 2017. המין הוכר כמין חדש על ידי איגוד האורניתולוגים הבינלאומי, אך לא על ידי האגודה האורניתולוגית האמריקנית.

==היסטוריה גילוי וחקר==
הנציג הראשון של המין הזה (זכר בוגר), שנקווה כהולוטייפ, נמצא בשנת 1992. למרות ששירתו הייתה שונה משמעותית משירת הציפורים ממינים דומים וכן צבע נוצותיו היה שונה במקצת, סוכם שמדובר במין חדש רק אחרי גילוי נציג נוסף מאותו מין (פרטייפ).

==תפוצה==
נפוץ בחלק המערבי של קולומביה, כאשר הם מעדיפים יערות הררים טרופים וסובטרופי<nowiki/>ים (1350–1800 מטר).

==תיאור==
אורך הציפור כ-12 ס"מ, משקלה כ-25 גרם החלק העליון שחור הבטן בצבע אפור כהה, הזנב והרגלים בצבע חום כהה.

==התנהגות==
מין זה ניזון מפרוקי רגליים קטנים, אשר הוא מוצא על קרקעית היער. מין זה נמצא על הקרקע יותר מציפורים אחרות מסוגו מפני שהוא מעדיף למרחקים קטנים בהליכה או בריצה.

== קישורים חיצוניים ==

== הערות שוליים ==

קטגוריה:טופקוליים
קטגוריה:קולומביה: בעלי חיים אנדמיים
קטגוריה:קולומביה: עופות
קטגוריה:בעלי חיים שתוארו ב-2017
בולטון (עיר)

בולטון (באנגלית: Bolton) היא עיר בצפון-מערב אנגליה השייכת למחוז המאוחד מנצ'סטר רבתי ומשמשת כבירת המטרופולין של בולטון המאגד בתוכו עיירות וכפרים קטנים. בעיר מתגוררים 139,000 תושבים ובמטרופולין מתגוררים כ-261,000 תושבים.

שמה של העיר מגיע מאנגלית עתיקה ומשמעותו הוא איחוד של שתי מילים, בולט-טון, שמשמעותן היא התיישבות ובית-קבע.

מתחילת המהפכה התעשייתית ועד שנות ה-80 של המאה העשרים בלטה העיר בתעשיית הטקסטיל ומכרות הפחם, שיאה של העיר היה בסוף שנות השבעים, אך בהמשך בעקבות סגירת המפעלים וקריסת התעשייה בעיר עזבו רבים מתושבי בולטון את העיר אל ערים אחרות בבריטניה. 

לעיר קבוצת כדורגל בולטון וונדררס אשר משתתפת בפוטבול ליג צ'מפיונשיפ באנגליה.

== אירועי תרבות ==

* פסטיבל האוכל והשתייה השנתי של בולטון<ref></ref> הוא אחד מהגדולים בבריטניה. בפסטיבל בן ארבעת הימים המתקיים בחודש אוגוסט מדי שנה, מתקיימים אירועי בישול רבים, מאות דוכנים אומנים, ברים, הדגמות שפים וכיתות אמן, המלווים במוזיקה חיה.

* פסטיבל הקולנוע הבינלאומי של בולטון<ref></ref> מארח סרטים שוברי קופות כמו גם סרטי אינדי, הפקות תיאטרון, אופרות וקונצרטים. 

== ערים תאומות ==

== קישורים חיצוניים ==

* 
* 

== הערות שוליים ==

תמונה פנורמית של העיר בולטון

קטגוריה:אנגליה: ערים
קטגוריה:מנצ'סטר רבתי: יישובים
ויקיפדיה האפריקאנס



ויקיפדיה האפריקאנס היא הגרסה באפריקאנס של אנציקלופדיית האינטרנט "ויקיפדיה", המנוהלת ומתופעלת בידי קרן ויקימדיה. המיזם החל לפעול ב-16 בנובמבר 2001, והוא מיזם ויקיפדיה ה-11 שנוצר. 

נכון ל-{{יום מקומי}} ב{{שם חודש מקומי}} {{שנה מקומית}} ישנם בו ערכים ו- משתמשים פעילים.

== ביקורים ועריכות ==
בתקופה שבין 1 ביולי 2009 ל-30 בספטמבר 2013 הביקורים בוויקיפדיה האפריקאנס ממדינות שונות התחלקו כך:
* דרום אפריקה (64%)
* ארצות הברית (5.5%)
* גרמניה (4.1%)

== אבני דרך ==
איור המציג דמויות מפתח בוויקיפדיה האפריקאנס. נוצר ביולי [[2015 והוצג בוויקימניה במקסיקו סיטי.]]
{| class="wikitable"
|+
!מספר ערכים
!תאריך
|-
|ערך ראשון
|נובמבר 2001
|-
|50 ערכים
|אוגוסט 2002
|-
|100 ערכים
|אפריל 2003
|-
|250 ערכים
|אוגוסט 2003
|-
|500 ערכים
|נובמבר 2003
|-
|1,000 ערכים
|ינואר 2004
|-
|2,500 ערכים
|מרץ 2004
|-
|5,000 ערכים
|מרץ 2006
|-
|10,000 ערכים
|29 בדצמבר 2007
|-
|15,000 ערכים
|7 במאי 2010
|-
|20,000 ערכים
|11 בנובמבר 2011
|-
|25,000 ערכים
|27 בנובמבר 2012
|-
|30,000
|21 בינואר 2014
|-
|35,000 ערכים
|5 באפריל 2015
|-
|40,000 ערכים
|8 באוגוסט 2016
|-
|45,000 ערכים
|28 במאי 2017
|-
|48,000 ערכים
|18 בדצמבר 2017
|-
|50,000 ערכים
|15 יוני 2018
|}

== קישורים חיצוניים ==

* 
* קצב יצירת וויקיפדיות ברחבי העולם

== הערות שוליים ==

אפריקאנס
קטגוריה:אתרי אינטרנט שהושקו ב-2001
הכלה (סרט, 2017)

הכלה (ברוסית: Невеста) הוא סרט אימה רוסי בבימויו של סביאטוסלב פודגאייבסקי. הקרנת הבכורה של הסרט ברוסיה נערכה ב-19 בינואר 2017.
== תקציר עלילת הסרט ==
אחרי החתונה, אנסטסיה משכנעת את בעלה לקחת אותה אל קרובי משפחתו הגרים בבית קטן, בפרברי העיר. אבל עד מהרה היא מתחילה להתחרט על בקשתה. משפחתו של בעלה מבקשת לבצע טקס מסתורי הנערך ביום הנישואין כחלק מהמסורת שלהם והיא מתחילה לחלום סיוטים וחלומות רעים וחשה תחושות מוזרות ובלתי מוסברות. בניסיון להבין מה קורה היא מגיעה לכדי גילוי נורא — קופסה עם תמונות של אנשים מתים.

== צוות השחקנים ==
* ויקטוריה אגלאקובה — נסטיה
* ויאצ'סלב צ'פורצ'נקו — איוואן
* אלכסנדר רבנוק — ליסה
* איגור חריפון — צלם
* אנסטסיה אקאטובה — שכנה של נסטיה
* ויקטור סולוביוב — אביהם של ואניה וליסה
* יבגני קוריאקובסקי — המורה נסטיה
* טטיאנה פילאטובה — פקידת הרישום
* מרי ארנאוט — עוזר צלם
* דמיטרי מרין — פקיד
* דמיטרי קוליצ'קוב — טיכון, איכר
* ורה ביריוקבה — טניה
* מירוסלבה קרפוביץ' — אישה
* איוואן קוז'בניקוב — בעל
* מרינה אלחמדאן — כלה מתה
* מריה קיליוקינה — אישה 1
* טטיאנה קליוקינה — אישה 2
* איגור ישאנין — מייק
* ירוסלב יפרמנקו — ילד
* נטליה גרינשפון — אגלאיה
* לאדה צ'ורובסקאיה — חברתה של הכלה
* אלכסנדר מוחין — עוזר פקיד

== ביקורת ==
אחוזת בראטצבו, שבה נערכו מרבית הצילומים.
מבקר הקולנוע, יבגני אוחוב שיבח מאוד את הסרט ותיארו כ"[סרט] מאוד מוכשר שפועל היטב בז'אנר האימה הגותית ומצליח להפחיד "טוב מאוד". הוא העניק לסרט 8 נקודות מתוך 10.

נטליה גריגורייבה טענה להפך ולדעתה הסרט היה צפוי ולא הצליח להפחיד, לדבריה "הסרט נראה מגוחך לא מקורי ולא צפוי."

מקסים סוחאגוזוב ציין כי הסרט צולם "באיכות הגבוהה ביותר במונחים של צורה טכנית כסרט אימה רוסי מהעידן החדש", אבל מציין כי לסרט "יש כמה חורים בעלילה" . מיכאל טרופימנקוב גם העיר על הצד העלילתי החלש והוא כתב כי זהו "עוד ניסיון הרואי של סרט אימה רוסי שהולך לאיבוד בתוך העלילה של עצמו".

== שיווק ==
4 דקות של טיזר הועלו לאינטרנט ב-10 באוקטובר 2016. לצורך קידום הסרט יוצרי הסרט הוציאו סכום של 50 מיליון רובל.

באוקטובר 2017 נודע שמתוכנן רימייק אמריקאי לסרט, עם צ'אד הייס, קארי הייס כמפיקים לצד יוצר הסרט המקורי ולדימיר סברצב.

בפברואר 2018 נודע שחברת Lionsgate שכרה את התסריטאית שרה קונדראדט לכתוב את התסריט לרימייק אמריקאי שייקרא באותו שם (The Bride באנגלית).

== פרסים ==
הסרט זכה בפרס "טיפה" לסרטי אימה בקטגוריית סרט האימה הרוסי הטוב ביותר על פי הצבעת הקהל.
== קישורים חיצוניים ==

==הערות שוליים==

קטגוריה:סרטי 2017
קטגוריה:סרטי אימה מ-2017
קטגוריה:סרטים ברוסית
קטגוריה:סרטי אימה רוסיים
קטגוריה:סרטי רוחות רפאים
קטגוריה:סרטי מותחן פסיכולוגיים
קטגוריה:סרטי סביאטוסלב פודגאייבסקי
קטגוריה:סרטי אימה על-טבעיים רוסיים
יחסי איחוד האמירויות הערביות – מקסיקו

יחסי איחוד האמירויות הערביות–מקסיקו (בערבית: العلاقات الإماراتية المكسيكية, בספרדית: Relaciones Emiratos Árabes Unidos-México) הם היחסים הדו-צדדיים בין איחוד האמירויות הערביות ובין המדינות המקסיקניות המאוחדות.

היחסים בין שתי המדינות כוננו ב-12 בספטמבר 1972.

==היסטוריה==
ב-12 בספטמבר 1972, כוננו היחסים בין איחוד האמירויות הערביות לבין מקסיקו. במשך שלושה עשורים, מקסיקו הייתה מיוצגת באיחוד האמירויות הערביות באמצעות שגרירותה בביירות, ומאידך איחוד האמירויות הערביות הייתה מיוצגת במקסיקו באמצעות שגרירותה בוושינגטון די. סי.. בשנת 2008, מקסיקו פתחה קונסוליה כללית בדובאי כדי לקדם את החסר ואת שיתוף הפעולה התרבותי בין שתי המדינות. בשנת 2010, פתחה איחוד האמירויות הערביות שגרירות במקסיקו סיטי, ובתמורה בשנת 2012 מקסיקו פתחה שגרירות באבו דאבי וסגרה את הקונסוליה שלה בדובאי.

מאז הקימו שתי המדינות נציגויות דיפלומטיות, איחוד האמירויות הערביות ומקסיקו הגדילו את שיתוף הפעולה הבינלאומי, הכולל אירועי תרבות משותפים, מסחר וביקורים של דרגים גבוהים בשתי המדינות. שרי החוץ של שתי המדינות ביקרו זה את זה מספר פעמים וחתמו על מספר הסכמים דו-צדדיים, וביניהם שיתוף פעולה משופר במשק האנרגיה. בשנת 2012 חתמו שתי המדינות על הסכם למניעת כפל מס ההכנסה, וכיום הן במגעים להסרת דרישות הוויזה למחזיקי דרכונים דיפלומטים ופקידים רשמיים של שתי המדינות. נכון לשנת 2012, למעלה מכ-3,000 אזרחים מקסיקנים חיים ועובדים באיחוד האמירויות הערביות, בעיקר בתחום האנרגיה, ויותר מכ-50,000 תיירים מקסיקנים מבקרים באיחוד האמירויות הערביות מדי שנה.

בחודש אפריל 2014, ראש ממשלת איחוד האמירויות הערביות מוחמד בן ראשד אאל מכתום ערך ביקור רשמי במקסיקו. בינואר 2016, נשיא מקסיקו אנריקה פניה נייטו ערך ביקור רשמי באיחוד האמירויות הערביות. במהלך ביקורו של הנשיא נייטו באיחוד האמירויות הערביות נחתמו כ-13 הסכמים ותזכירים. הסכמים אלה כללו: שיתוף פעולה בתחום האנרגיה, הגנה על השקעות, תעשיית נפט, איכות סביבה ושינויי האקלים, השכלה גבוהה, שיתוף פעולה תרבותי ואמנותי, תיירות ושיתוף פעולה בין חברת הנפט הלאומית של מקסיקו לבין חברת הנפט הלאומית של אבו דאבי.

==יחסי מסחר==
בין השנים 2005 ועד 2013, הסחר בין מקסיקו לבין איחוד האמירויות הערביות גדל ביותר מכ-40%. בשנת 2015, הסחר הדו-צדדי בין שתי המדינות עמד על כ-510.9 דולר.
הייצוא העיקרי של מקסיקו לאיחוד האמירויות הערביות כולל: זהב, כלי רכב ומקררים, בעוד הייצוא העיקרי של איחוד האמירויות הערביות למקסיקו כולל: סגסוגת אלומיניום וציוד כרייה.

החברה המקסיקנית הבינלאומית Cemex, פועלת באיחוד האמירויות הערביות.

==יחסים דיפלומטים==
איחוד האמירויות הערביות מחזיקה בשגרירות במקסיקו סיטי. מאידך, מקסיקו מחזיקה בשגרירות באבו דאבי.

==הערות שוליים==
התאחדות הוצאות ספרים בישראל

הִתְאַחֲדוּת הוֹצָאוֹת סְפָרִים בְּיִשְׂרָאֵל. הוא ארגון שהוקם בשנת 1939 כדי לעזור להוצאות ספרים בישראל במתן שירותים מקצועיים, בייצוגן מול רשויות המדינה, בעידוד מכירת ספרים בישראל ובארגון רוב הוצאות ספרים הפעילות בישראל. קיימות הוצאות ספרים מסחריות, הוצאות לא-מסחריות של האקדמיה, מוסדות, עמותות, ארגונים והוצאות עצמיות.

==הפעילות המו"לית בישראל==
התאחדות הספרים בישראל הציבה לעצמה יעדים במטרה להגביר את מכירות הספרים והפצתם ולעודד את הקריאה בקרב הציבור בכללו ובקרב בני הנוער בפרט. לשם כך מקיימים מדי שנה בשנה את האירועים הבאים:

====שבוע הספר העברי====

ההתאחדות יוזמת, מפיקה ומנהלת את "שבוע הספר העברי" המתקיים בישראל מדי שנה בערים המרכזיות, בעיירות הפיתוח ובישובים רבים אחרים בכל רחבי ישראל. בשבוע זה מוקמים ירידי ספרים ובהם מיוצגות מרבית הוצאות הספרים בישראל המוכרות את ספריהן במחירים מוזלים. גם בחנויות נמכרים הספרים בהוזלה בתקופה זו, ויש בהן המאריכות את המכירה המוזלת על-פני כל החודש.

===="ספר זהב" ו"ספר פלטינה"====

לקראת שבוע הספר העברי מפרסמת התאחדות הוצאות ספרים בישראל את רשימת הספרים שזכו באות 'ספר זהב' המוענק הן למחבר והן להוצאות ספרים על מכירת ספר מעל 20,000 עותקים ואות 'ספר פלטינה' על מכירת ספר מעל 40,000 עותקים. האותות מוענקים הן למחבר והן להוצאת הספרים. רשימות הספרים מפורסמות באתר התאחדות הספרים בישראל

====קרן ברנשטיין- פרסים ספרותיים====

האגודה להענקת פרסים מעניקה פרסים ספרותיים ליוצרים צעירים עד גיל 50 ב-

תחום הפרוזה- לסופר/ת, שכתב/ה רומן מובחר ומקורי מחיי ישראל.

תחום השירה- לספר שירה עברי מקורי שנכתב בעברית על ידי משורר/ת הגר/ה בישראל.

תחום ביקורת ספרותית- לסופר/ עיתונאי/מבקר, הכותבים ביקורת ספרות
בעברית באחד מהמוספים לספרות בעיתונות היומית על ספר עברי מקורי בתחום הספרות היפה.

==מאגר המו"לים==

המידע המפורסם במאגר המו"לים מבוסס בעיקר על מידע שנמסר מההוצאות לאור המוסרות עותקי חובה ומאתרי האינטרנט שלהן ומידע מהעיתונות הכתובה והאלקטרונית המאומת עם המו"לים. במאגר רשומות הוצאות לאור של ספרים, עיתונים, כתבי עת, מוזיקה ומאגרי מידע. המאגר כולל בין היתר מו"לים קטנים ובלתי מוכרים, גופים ציבוריים ומוסדות חינוך שמוציאים לאור כחלק מפעילותם, וכן מו"לים שאינם פעילים עוד, החל מתחילת הפעילות המו"לות בארץ ישראל. זהו המאגר המקיף ביותר בתחום זה בישראל, והוא מתעדכן באופן שוטף.
המידע הניתן כולל את תולדות ההוצאה, כתובתה, שם המנהל או הבעלים, שינויי שם ושותפויות בין מו"לים, שפות הפרסום, סוג המדיה ולגבי חלק מהמו"לים הערה קצרה על תחומי הדעת שבהם הם עוסקים. כמו כן, ניתן מידע על זכויות היוצרים של מו"לים שחדלו להתקיים

== ראו גם ==
*הוצאה לאור
*מכירת ספרים בישראל
*ספר אלקטרוני

==לקריאה נוספת==
* הוצאה לאור של ספרים בישראל- ההתפתחויות במפת המו"לים בשנים האחרונות (2003–2012), בר צורי, דורי, 2015

==קישורים חיצוניים==

* 
* [https://www.youtube.com/watch?v=CCj4wZFtE4A הדיון המלא על חוק הספרים 3 ביוני 2015] באתר [http://www.youtube.com יוטיוב].
* [http://www.tbpai.co.il התאחדות הוצאות ספרים בישראל]
*[https://www.nli.org.il/he/at-your-service/who-we-are/depositing#publishers מאגר המו"לים בישראל] בספרייה הלאומית

==הערות שוליים==

קטגוריה:מכירת ספרים בישראל
קטגוריה:הוצאות ספרים עבריות